**Mynämäki 14.8.2021**

**tuomari: Janger Nina**

Sininen

UROKSET

NUORTENLUOKKA

Maid’s Applause Applause FI32234/20

15 kk, hyvät mittasuhteet, hyvät pään linjat, vahva kuono-osa, hyvä asentoiset korvat ja hyvä huulikulma. Kaunis ylälinja joka liikkeessä saa vielä tiivistyä, kaunis eturinta, ikään sopiva runko. Hieman lyhyt lantio, takaliikkeessä voisi olla enemmän voimaa ja sivuaskeleessa pituutta. Erinomaiset tiiviit käpälät, hyvä karvapeite ja häntä. Pieni valkoinen merkki rinnassa, mukava käytös.

NUO ERI1 SA PU2 SERTI

VALIOLUOKKA

Genedda L Årc De Triomphe FI29264/18

3 v, oikeat mittasuhteet, oikeat pään linjat, riittävä otsapenger, hyvät tiiviit silmäluomet, vahva kuono-osa. Tyylikäs ylälinja, hyvä asentoinen häntä, riittävä raajaluusto, voisi olla voimakkaammin kulmautunut takaa, hyvä runko ja eturinta, hyvät tiiviit käpälät. Liikkuu yhdensuuntaisesti edestakaisin ja riittävällä sivuaskeleella. Takaliikkeessä saisi olla enemmän voimaa.

VAL ERI1 SA PU1 VSP

NARTUT

JUNIORILUOKKA

Grande Gremin’s Lady Florestina FI28537/20

16 kk, erinomaiset mittasuhteet, hyvin kauniit linjat, kaunis ilmeinen, oikealinjainen pää, hyvät silmät. Kaunis ylälinja, erinomainen eturinta ja runko, tasapainoisesti kulmautunut. Hyvä häntä, liikkuu erinomaisella sivuaskeleella, hieman löysin kyynärin, hyvin takaa. Hyvä raajaluusto, tasapainoinen kaunis kokonaisuus.

JUN ERI1 SA PN1 SERTI ROP

Tähtitaian Olet Lumoava FI53511/20

10 kk vanha, oikealinjainen pää, hieman avoimet silmäluomet, kookkaat oikea-asentoiset korvat. Ikään sopiva runko, riittävä eturinta, hyvä raajaluusto ja häntä, hieman pitkä lanneosa. Hyvät, tiiviit käpälät, riittävästi kulmautunut ja liikkuu löysästi edestakaisin, peitsaa helposti. Ylälinja saa tiivistyä liikkeessä, käytös voisi olla itsevarmempi, hyvä karvapeite.

JUN EH2

AVOINLUOKKA

Genedda Le Chien FI29268/18

3 v, aavistuksen pitkärunkoinen narttu, hyvät pään linjat, mutta kuono-osa voisi olla vanhempi ja huulikulma voimakkaampi, hieman lentävät korvat. Hyvä säkä, riittävä eturinta ja runko, hieman pitkä lanneosa, esitetään aika maksimimassassa. Hyvä häntä, voisi olla voimakkaammin kulmautunut takaa. Liikkuu hieman ahtaasti takaa ja sivuaskeleessa saisi olla enemmän ulottuvuutta ja takana enemmän voimaa, yhdensuuntainen etuliike. Hyvä karvapeite, valkoinen merkki rinnassa, mukava käytös.

AVO EH1

Musta / harlekiini

UROKSET

NUORTENLUOKKA

Marty Mcfly Vom Wasaland SHBS/LOS77001

1 v 9 kk, hieman pitkärunkoinen, hyvä pään pituus ja vahva kuono-osa, kallo saa tasaantua, hieman kapea alaleuka, hyvät silmät ja korvat. Tyylikäs kaula, hyvä säkä, kaipaa vielä eturintaa ja runkoa, rintakehä voisi olla pidempi ja lanneosa lyhyempi. Sopiva raajaluusto, hyvin kulmautunut takaa, liikkuu kovin korkealla etuaskeleella, hyvät korkeat käpälät. Pieni valkoinen rintamerkki, hyvä musta väri, tarvitsee aikaa.

NUO EH1

NARTUT

VALIOLUOKKA

Grande Gremin’s Kristall FI26084/19

2 v 4 kk, riittävät mittasuhteet nartulle, oikealinjainen, hieman lyhyt ja vahvakuonoinen pää, hyvät silmät ja korvat. Erinomainen eturinta, ylälinja, runko ja raajaluusto. Tasapainoisesti kulmautunut, esitetään melko massavana. Hyvä häntä, liikkuu riittävällä sivuaskeleella, takajaloissa saisi olla enemmän voimaa. Hyvä musta väri, mukava käytös, hyvät tiiviit käpälät.

VAL ERI1 SA PN1 ROP

Keltainen / tiikerijuovainen

UROKSET

PENTULUOKKA

Euro Power Oboy FI13987/21

PEN POISSA

Euro Power Omar FI13989/21

7,5 kk, oikeat mittasuhteet, hyvät pään linjat, hyvä huulikulma, silmäluomet saa tiivistyä, hyväasentoiset korvat. Ikään nähden riittävä runko ja eturinta, erinomainen raajaluusto, hyvä häntä ja ylälinja, tasapainoisesti kulmautunut, takaosa saa vielä vahvistua. Liikkuu riittävällä sivuaskeleella, pentumaisen löysästi. Mukava käytös.

PEN1 KP ROP-PENTU